CELEX: 31979R1552
Language: el
Date: 1979-07-24 00:00:00
Title: Κανονισμός (ΕΟΚ) αριθ. 1552/79 του Συμβουλίου της 24ης Ιουλίου 1979 περί τροποποιήσεως του κανονισμού (ΕΟΚ) αριθ. 1418/76 «περί κοινής οργανώσεως αγοράς της ορύζης»

Avis juridique important

|

31979R1552

Κανονισμός (ΕΟΚ) αριθ. 1552/79 του Συμβουλίου της 24ης Ιουλίου 1979 περί τροποποιήσεως του κανονισμού (ΕΟΚ) αριθ. 1418/76 «περί κοινής οργανώσεως αγοράς της ορύζης»  

Επίσημη Εφημερίδα αριθ. L 188 της 26/07/1979 σ. 0009 - 0009 Φινλανδική ειδική έκδοση: Κεφάλαιο 3 τόμος 11 σ. 0037  Ελληνική ειδική έκδοση: Κεφάλαιο 03 τόμος 25 σ. 0240  Σουηδική ειδική έκδοση: Κεφάλαιο 3 τόμος 11 σ. 0037 

ΚΑΝΟΝΙΣΜΟΣ (ΕΟΚ) αριθ. 1552/79 ΤΟΥ ΣΥΜΒΟΥΛΙΟΥ της 24ης Ιουλίου 1979 περί τροποποιήσεως του κανονισμού (ΕΟΚ) αριθ. 1418/76 "περί κοινής οργανώσεως αγοράς της ορύζης"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι το άρθρο 9 του κανονισμού (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης(3), όπως τροποποιήθηκε τελευταία από τον κανονισμό (ΕΟΚ) αριθ. 1260/78(4), επιτρέπει τη χορήγηση επιστροφής στην παραγωγή,  μέχρι λήξεως της περιόδου εμπορίας 1978/1979, για τα θραύσματα ορύζης, τα οποία χρησιμοποιούνται στον τομέα της ζυθοποιίας- ότι, εφ' όσον δεν έχει ακόμα ληφθεί γενικά απόφαση σχετικά με το καθεστώς των επιστροφών στην παραγωγή, είναι επιθυμητό να παραταθεί, για μία περίοδο εμπορίας η δυνατότητα χορηγήσεως επιστροφών στην παραγωγή για τα προϊόντα που προορίζονται για την  παρασκευή ζύθου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 9 παράγραφος 1 του κανονισμού (ΕΟΚ) αριθ. 1418/76, οι λέξεις "περίοδος εμπορίας 1978/1979" αντικαθίστανται από τις λέξεις "περίοδος εμπορίας 1979/1980".   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1979.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 24 Ιουλίου 1979.  Για το Συμβούλιο Ο Πρόεδρος J. GIBBONS  (1) ΕΕ αριθ. A 140 της 5.6.1979, σ. 95.  (2) Γνώμη διατυπωθείσα στις 29 Ιουνίου 1979 (δεν δημοσιεύθηκε ακόμα στην Επίσημη Εφημερίδα).  (3) ΕΕ αριθ. N 166 της 25.6.1976, σ. 1.  (4) ΕΕ αριθ. N 156 της 14.6.1978, σ. 11.